[bookmark: _Hlk67525275]Rámcová dohoda na nákup diagnostík/reagencií k plnoautomatickému imunohematologickému analyzátoru pre krvné banky
č. .........../UNB/2026
uzavretá podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), v spojení s § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej tiež ako „ObZ“) 
(ďalej ako „Rámcová dohoda“ alebo „Zmluva“)
Článok I.
Zmluvné strany

Dodávateľ:
Obchodné meno:  	
Sídlo: 			
Zastúpený:		
IČO: 			
DIČ:
IČ DPH: 		
Bankové spojenie: 	
IBAN: 		
Zapísaný v .................
(ďalej ako „Dodávateľ“)

a

Objednávateľ: 
Názov:				Univerzitná nemocnica Bratislava 
Sídlo:				Pažítková 4, 821 01 Bratislava 
Zastúpený:			doc. MUDr. Alexander Mayer, PhD., MPH, MHA, riaditeľ 
IČO:				31 813 861			
DIČ:				202 17 00 549
IČ DPH:				SK2021700549
Bankové spojenie: 		Štátna pokladnica
IBAN:				SK58 8180 0000 0070 0027 9808
Zriadená: 	(ďalej ako „Objednávateľ“)                    
(spolu ďalej ako „Dodávateľ a Objednávateľ“ alebo len ako „Zmluvné strany“)


Článok II.
Preambula
1. Zmluvné strany uzatvárajú túto Rámcovú dohodu ako výsledok verejného obstarávania realizovaného podľa zákona o verejnom obstarávaní na predmet zákazky „Diagnostiká/reagencie k plnoautomatickému imunohematologickému analyzátoru pre krvné banky“ vyhláseného vo Vestníku verejného obstarávania č. ...... zo dňa ......... pod značkou ...........

2. Dodávateľ sa za podmienok dohodnutých v tejto Zmluve zaväzuje Objednávateľovi dodávať  Tovar vymedzený v článku III. tejto Zmluvy, previesť na Objednávateľa vlastnícke právo k Tovaru a Objednávateľ sa zaväzuje zaplatiť Dodávateľovi za dodaný Tovar cenu uvedenú v článku VI. Zmluvy. 

Článok III. 
Predmet Zmluvy 
1. [bookmark: _Hlk93589758]Predmetom tejto Zmluvy je záväzok Dodávateľa dodávať Objednávateľovi diagnostiká/reagencie k plnoautomatickému imunohematologickému analyzátoru pre krvné banky podľa Prílohy č. 1 tejto Zmluvy (ďalej ako: „Predmet zmluvy“ alebo „Tovar“) na základe vystavených objednávok, v ktorých bude špecifikované presný počet a druh požadovaného Tovaru a záväzok Objednávateľa zaplatiť za Tovar dohodnutú cenu. 
2. Kupujúci si vyhradzuje právo považovať predpokladané množstvo uvedené v Prílohe č. 1 tejto Zmluvy za nezáväzné. V prípade potreby si Kupujúci vyhradzuje právo počas trvania tejto Zmluvy objednať nižšie množstvo Tovaru ako je predpokladané v Prílohe č. 1 tejto Zmluvy.
3. Súčasťou Predmetu zmluvy je aj doprava, zabalenie Tovaru a vyloženie Tovaru na miesto dodania.
4. Predmet zmluvy sa bude Zmluvnými stranami realizovať za podmienok upravených a stanovených touto Zmluvou. 

Článok IV.
Práva a povinnosti zmluvných strán
1. Objednávateľ je povinný: 
a) zaplatiť  za Tovar dohodnutú kúpnu cenu;
b) odobrať dodaný Tovar podľa objednávky, ak bude dodaný v požadovanej kvalite a špecifikácií a v dohodnutom termíne. 
2. Dodávateľ je povinný: 
a) dodať objednaný Tovar podľa objednávky, v požadovanom množstve, riadne a včas, v stanovenej lehote podľa bodu 9. článku V. tejto Zmluvy,  na miesto dodania podľa bodu 5. článku V. tejto Zmluvy, za dohodnutú cenu podľa článku VI. Zmluvy a v požadovanej kvalite, bez technických a právnych chýb;

Článok V.
Miesto dodania a dodacie podmienky
1. Plnenie na základe tejto Zmluvy sa bude realizovať na základe písomných objednávok Objednávateľa podľa jeho aktuálnych potrieb.
2. Objednávka musí obsahovať najmä odvolanie sa na túto Zmluvu, názov a množstvo požadovaného Tovaru, dátum, pečiatku a podpis zodpovedného zástupcu Objednávateľa. 
3. Objednávky je zodpovedný zástupca Objednávateľa oprávnený zasielať do rúk zodpovedného zástupcu Dodávateľa, písomnou formou prostredníctvom e-mailu alebo poštou. Zodpovedný zástupca Dodávateľa následne písomnou formou prostredníctvom e-mailu alebo poštou potvrdí prevzatie objednávky zodpovednému zástupcovi Objednávateľa.
4. Zodpovední zástupcovia sú: 
· Za Objednávateľa: (meno, tel., mail):
· Za Dodávateľa: (meno, tel., mail).
5. Dodávateľ je povinný dodávať Tovar do miesta dodania, ktorým sú pracoviská Objednávateľa:
 a) Nemocnica Ružinov, Nemocničná lekáreň, Ružinovská 6, 826 06 Bratislava 
b) Nemocnica akademika L. Dérera, Nemocničná lekáreň, Limbová 5, 833 05 Bratislava (ďalej len „Miesto dodania“). 
6. Meniť Miesto dodania Tovaru je možné iba po dohode a so súhlasom Objednávateľa. 
7. Dodávateľ je povinný dodať Tovar Objednávateľovi do Miesta dodania na vlastné náklady, zabalený obvyklým spôsobom tak, aby nedošlo k jeho poškodeniu počas prepravy a skladovania.
8. Tovar je dodaný v deň jeho odovzdania a prevzatia na Mieste dodania, a to podpísaním a prevzatím dodacieho listu oprávnenými zamestnacami Zmluvných strán. 
9. Dodávateľ je povinný dodať Objednávateľovi Tovar najneskôr do lehoty uvedenej v písomnej objednávke. Ak písomná objednávka nebude obsahovať lehotu dodania platí, že Dodávateľ je povinný dodať tovar najneskôr do 28 dní odo dňa doručenia objednávky.
10. Dodávateľ je povinný dodávať Tovar podľa čiastkových objednávok Objednávateľovi v riadnej kvalite podľa špecifikácie v zmysle Prílohy č. 1 tejto Zmluvy, v požadovanom množstve príslušnej objednávky, v akosti, druhu, balení, včas – v stanovenej lehote, za dohodnutú cenu a na požadované miesto, bez technických a právnych chýb.
11. Dodávateľ je povinný dodať Tovar takým spôsobom, aby pri doručení objednaného Tovaru mal Objednávateľ možnosť skontrolovať dodaný Tovar a v prípade vád zistených pri dodaní Tovaru je Objednávateľ oprávnený vadný Tovar neprevziať a vrátiť ho Dodávateľovi späť na náklady Dodávateľa. Tieto vady Objednávateľ uvedie do dodacieho listu. Takto vrátený Tovar sa bude považovať za nedodaný a Dodávateľovi nevzniká nárok na zaplatenie kúpnej ceny.
12. Objednávateľ je oprávnený odmietnuť prevzatie Tovaru, ak nie je dodaný v súlade s touto Zmluvou.
13. Objednávateľ je povinný odobrať dodaný Tovar podľa objednávky, ak bude dodaný v požadovanej kvalite a špecifikácii, a v dohodnutom termíne a zaplatiť Dodávateľovi dohodnutú kúpnu cenu.

Článok VI.
Cena a platobné podmienky
1. Kúpna cena za Tovar je stanovená v zmysle zákona č. 18/1996 Z. z. o cenách v znení neskorších predpisov dohodou zmluvných strán.  
2. Jednotková cena za jednotlivé druhy Tovaru je špecifikovaná v Prílohe č.1 Zmluvy – Špecifikácia a cena.  
3. Maximálna zmluvná cena (finančný limit zmluvy) je ………….. EUR bez DPH (slovom: ………………………………………).
4. Dodávateľ je povinný počas plnenia Predmetu zmluvy priebežne sledovať čerpanie finančného limitu podľa predchádzajúceho odseku a posielať Objednávateľovi takýto prehľad čerpania finančného limitu štvrťročne.
5. Kúpna cena za jednotlivé položky Predmetu zmluvy je stanovená dohodou Zmluvných strán tak, že sú v nej zahrnuté všetky poplatky či náklady Predávajúceho v súvislosti s plnením podľa Zmluvy, napríklad náklady potrebné na dodanie Tovaru na Miesto dodania, t.j. obaly, doprava Tovaru na Miesto dodania, vykládky v Mieste dodania a iné súvisiace poplatky. Predávajúci sa zaväzuje, že nebude samostatne účtovať dopravné náklady.
6. Po fyzickom dodaní a prebratí Tovaru podľa objednávky a potvrdení dodacieho listu zástupcami oboch Zmluvných strán, je Dodávateľ oprávnený fakturovať dohodnutú cenu Objednávateľovi. Podkladom pre úhradu dohodnutej ceny je faktúra a dodací list (obsahujúci údaje o dodanom druhu a množstve Tovaru).
7. Dodávateľ je povinný vystaviť faktúru za dodávku Tovaru do 10 pracovných dní odo dňa jeho riadneho dodania, najneskôr však do piateho pracovného dňa mesiaca, nasledujúceho po mesiaci, v ktorom bol Tovar dodaný.
8. [bookmark: _Hlk497214223]Objednávateľ je povinný uhradiť faktúru do 60 dní odo dňa doručenia faktúry, a to bezhotovostným prevodom na číslo účtu Dodávateľa uvedené v záhlaví Zmluvy. Za deň úhrady sa považuje deň odpísania dlžnej čiastky z účtu Objednávateľa.
9. Zmluvné strany sa dohodli, že Dodávateľ bude Objednávateľovi doručovať faktúry na adresu sídla uvedenú v záhlaví Zmluvy.
10. Faktúra musí obsahovať údaje podľa súvisiacej platnej právnej úpravy. Faktúra vystavená predávajúcim musí obsahovať všetky náležitosti daňového dokladu, minimálne:
· názov zákazky,
· číslo a názov zmluvy,
· označenie „Faktúra“ a jej poradové číslo, 
· meno a adresu sídla, miesta podnikania, prípadne prevádzkarne Dodávateľa a jeho identifikačné číslo pre daň, 
· meno a adresu sídla Objednávateľa a jeho identifikačné číslo pre daň, ak mu je pridelené,
· názov banky a číslo účtu Dodávateľa v tvare IBAN
· názov banky a číslo účtu Objednávateľa - platiteľa 
· dátum vyhotovenia faktúry, 
· základ dane, jednotkovú cenu bez dane a zľavy, ak nie sú obsiahnuté v jednotkovej cene, 
· sadzbu dane alebo údaj o oslobodení od dane, 
· výšku dane spolu, 
· celkovú sumu s daňou z pridanej hodnoty, 
· IČO, DIČ - príjemcu i platiteľa,
· dátum odoslania a splatnosti faktúry,
· podpis oprávnenej osoby platiteľa dane.
	Ak faktúra nebude obsahovať tieto náležitosti, Objednávateľ má právo vrátiť ju Dodávateľovi na doplnenie a prepracovanie. V takomto prípade lehota splatnosti faktúry začne plynúť až dňom prevzatia riadne vystaveného daňového dokladu.
11. Objednávateľ neposkytuje preddavky ani zálohové platby na plnenie Predmetu zmluvy. 
12. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie, ako je obsiahnuté v tejto zmluve a Dodávateľ už preukázateľne za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5 % v neprospech ceny podľa tejto zmluvy, zaväzuje sa Dodávateľ poskytnúť Objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.
13. Dodávateľ sa zaväzuje, že pohľadávku voči Objednávateľovi, ktorá mu, ako veriteľovi, vznikne z tohto zmluvného vzťahu, nepostúpi podľa § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len „OZ“) tretej osobe bez predchádzajúceho písomného súhlasu Objednávateľa, ako dlžníka. Postúpenie pohľadávky Dodávateľom bez predchádzajúceho písomného súhlasu Objednávateľa je neplatné podľa § 39 OZ. Súhlas Objednávateľa je platný len za podmienky, že bol na takýto úkon udelený predchádzajúci písomný súhlas jeho zriaďovateľa (Ministerstvo zdravotníctva Slovenskej republiky).
14. Dodávateľ nie je oprávnený zabezpečiť pohľadávku prostredníctvom ručenia podľa § 91 ods. 3 zákona č. 578/2004 Z.z. o poskytovateľoch zdravotnej starostlivosti bez predchádzajúceho písomného súhlasu Objednávateľa. Písomný súhlas Objednávateľa s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. Právny úkon, ktorým bude zabezpečená pohľadávka prostredníctvom ručenia podľa § 91 ods. 3 zákona č. 578/2004 Z.z. o poskytovateľoch zdravotnej starostlivosti predávajúceho v rozpore s týmto ustanovením, je podľa § 39 zákona č. 40/1964 Zb. Občiansky zákonník v znení neskorších predpisov neplatný.

Článok VII.
Zodpovednosť za vady a náhrada škody
1. Objednávateľ nadobúda vlastnícke právo k Tovaru dodaním Tovaru v zmysle bodu 8. článku V. tejto Zmluvy. Nebezpečenstvo škody na dodanom Tovare prechádza na Objednávateľa rovnako okamihom dodania tovaru v zmysle bodu 8. Článku V. Zmluvy. 
2. Objednávateľ je povinný prevziať Tovar po dodaní do Miesta dodania a vykonať jeho kontrolu. O reklamáciách na množstvo a zjavné vady Tovaru, ktoré boli pri prevzatí tovaru od Dodávateľa kontrolou zistené, musí byť Dodávateľ informovaný bez zbytočného odkladu, najneskôr však do 48 hodín od dodania predmetného Tovaru písomne (na dodacom liste, faxom, emailom). Reklamácie na skryté vady, ktoré nebolo možné zistiť počas bežnej kontroly, musia byť Dodávateľovi oznámené písomne, e-mailom ihneď po ich zistení aj po uplynutí 48 hodín od dodania predmetného Tovaru. 
3. Po zistení vady Tovaru zodpovedný zástupca Objednávateľa zašle takýto Tovar späť Dodávateľovi na jeho náklady. 
4. Písomná, emailová reklamácia musí obsahovať: 
a) predmet reklamácie – presný názov / druh Tovaru, reklamované množstvo, 
b) špecifikáciu vady
c) číslo faktúry a dodacieho listu, 
d) dátum dodania Tovaru, 
e) voľbu práva z vád Tovaru podľa odseku 5 tohto článku Zmluvy.
5. Dodávateľ je povinný písomne sa vyjadriť k reklamácii a navrhnúť spôsob a termín jej vybavenia najneskôr do 3 pracovných dní odo dňa doručenia reklamácie. Ak sa v tejto lehote Dodávateľ k reklamácii nevyjadrí, má sa za to, že s reklamáciou súhlasí a reklamované chyby je povinný odstrániť do 7 pracovných dní odo dňa doručenia reklamácie, pričom reklamáciu vybaví tak, ako Objednávateľ požaduje v reklamácii.   
6. Ak nebude Tovar dodaný v požadovanej kvalite, špecifikácii a množstve, Objednávateľ má právo: 
a) požadovať odstránenie vád dodaním náhradného Tovaru za vadný Tovar,
b) požadovať odstránenie vád Tovaru opravou Tovaru, ak sú vady opraviteľné,
c) požadovať dodanie chýbajúceho Tovaru,
d) požadovať odstránenie právnych vád,
e) požadovať primeranú zľavu z ceny Tovaru, 
f)    odstúpiť od tejto Zmluvy,
g) uplatňovať si právo na zaplatenie celej výšky škody, ktorá vznikne Objednávateľovi v dôsledku oneskorenia dodávky Tovaru a v dôsledku dodania Tovaru nespĺňajúceho požadovanú kvalitu, množstvo a špecifikáciu;
h) uplatniť  si zmluvnú pokutu podľa článku VIII. tejto Zmluvy.
7. Do času, kým Dodávateľ nedodá tovar bez vád, je v omeškaní s dodaním Tovaru.
8. Záručná doba na tovar je 24 mesiacov, ak nie je výrobcom stanovená dlhšia doba záruky.  

Článok VIII.
Zmluvné pokuty a sankcie
1. Objednávateľ má nárok uplatniť si voči Dodávateľovi zmluvnú pokutu vo výške 5 %  z ceny nedodaného Tovaru, a to za každý začatý deň omeškania Dodávateľa s dodaním do Miesta dodania.
2. Ak Dodávateľ neodstráni v stanovenej lehote podľa článku VII. tejto Zmluvy reklamované vady, Objednávateľ má nárok uplatniť si voči nemu zmluvnú pokutu vo výške 500 eur za každý deň omeškania.
3. Dodávateľ má nárok uplatniť si voči Objednávateľovi úrok z omeškania podľa všeobecne záväzných právnych predpisov v prípade, že neuhradí predávajúcemu fakturovanú sumu do 60 dní od doručenia riadne vystavenej faktúry.
4. Uplatnenie zmluvnej pokuty nemá vplyv na náhradu škody vzniknutej nesplnením zmluvných povinností.

Článok IX.
Doba trvania zmluvy
1. Táto Zmluva sa uzatvára na dobu určitú, a to na 24 mesiacov odo dňa nadobunutia účinnosti tejto Zmluvy alebo do vyčerpania finančného limitu podľa bodu 3. článku VI. Zmluvy, podľa toho, ktorá skutočnosť nastane skôr. 

Článok X.
Ukončenie Zmluvy
1. Túto zmluvu je možné ukončiť: 
a) písomnou dohodou zmluvných strán, pričom táto Zmluva sa ruší dňom uvedeným v tejto dohode; v tejto dohode sa upravia aj vzájomné nároky zmluvných strán vzniknuté z plnenia zmluvných povinností, alebo z ich porušenia druhou zmluvnou stranou, k dňu jej zrušenia dohodou;
b) písomnou výpoveďou ktorejkoľvek zo zmluvných strán bez udania dôvodu s výpovednou lehotou tri mesiace, ktorá začína plynúť prvým dňom nasledujúceho mesiaca po doručení výpovede druhej zmluvnej strane;
c) písomným odstúpením od tejto Zmluvy; odstúpenie ktorejkoľvek zmluvnej strany je účinné dňom jeho doručenia druhej zmluvnej strane, pokiaľ v ňom výslovne nie je určená iná účinnosť.
2. Od Zmluvy možno odstúpiť v prípadoch, ktoré výslovne stanovuje táto Zmluva, zákon o verejnom obstarávaní alebo § 344 a nasl. ObZ, ako aj v prípade jej podstatného porušenia zmluvnou stranou Zmluvy.
3. Na účely tejto Zmluvy sa za podstatné porušenie Zmluvy Dodávateľom považuje najmä:
a) nedodanie Tovaru v stanovenej lehote;
b) nedodanie Tovaru v kvalite, špecifikácii a/alebo množstve stanovenom touto Zmluvou, resp. objednávkou;
c) opakovaný výskyt tých istých vád Tovaru (minimálne trikrát);
d) okolnosť vylučujúca zodpovednosť trvá dlhšie ako 2 kalendárne mesiace;
e) ak sa preukáže, že Dodávateľ v ponuke v rámci verejného obstarávania predložil nepravdivé doklady alebo uviedol nepravdivé, neúplné alebo skreslené údaje;
f) bol na majetok Dodávateľa vyhlásený konkurz, bolo proti Dodávateľovi začaté konkurzné alebo reštrukturalizačné konanie, príp. počas tohto konania bol proti Dodávateľovi pre nedostatok majetku zamietnutý návrh na vyhlásenie konkurzu, alebo bol zrušený konkurz z dôvodu, že majetok úpadcu nepostačuje na úhradu výdavkov a odmenu správcu konkurznej podstaty, ako aj vtedy, ak existuje dôvodná obava, že plnenie záväzkov Dodávateľa v zmysle tejto Zmluvy je vážne ohrozené;
g) Dodávateľ je v likvidácii;
h) Dodávateľ opakovane (minimálne už druhýkrát) porušil tú istú, niektorú zo svojich ďalších povinností podľa tejto Zmluvy, neuvedených výslovne v tomto bode Zmluvy;
i) ak je tak uvedené v zákone alebo v tejto Zmluve,
j) ak Dodávateľ bez súhlasu Objednávateľa postúpi práva a záväzky z tejto Zmluvy na tretiu osobu,
k) ak je Dodávateľ v omeškaní s termínom dodania Tovaru viac ako 15 kalendárnych dní.
4. Dodávateľ môže odstúpiť od Zmluvy v prípade, ak si Objednávateľ neplní svoje zmluvné povinnosti. Odstúpeniu od Zmluvy podľa predchádzajúcej vety musí predchádzať výzva Dodávateľa adresovaná Objednávateľovi, v ktorej Dodávateľ upozorní Objednávateľa na takéto konanie, a v ktorej mu určí dostatočne primeranú lehotu na to, aby upustil od takéhoto konania, inak po jej uplynutí od Zmluvy odstúpi.
5. Pri podstatnom porušení povinností vyplývajúcich z tejto Zmluvy môže oprávnená zmluvná strana okamžite písomne odstúpiť od Zmluvy a požadovať od povinnej zmluvnej strany náhradu škody, ktorá jej vinou vznikla, v súlade s platnou právnou úpravou. Akékoľvek odstúpenie od Zmluvy musí byť druhej zmluvnej strane doručené písomne, s uvedením dôvodu odstúpenia od Zmluvy.
6. V prípade nepodstatného porušenia tejto zmluvy je zmluvná strana oprávnená od Zmluvy odstúpiť po márnom uplynutí primeranej doby stanovenej v písomnej výzve druhej zmluvnej strany na odstránenie konania v rozpore so Zmluvou. Ak sa zmluvné strany písomne nedohodnú inak, primeranou lehotou podľa predchádzajúcej vety je 10 (desať) dní.
7. V prípade, ak nastanú právne skutočnosti majúce za následok zmenu v právnom postavení Dodávateľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene predávajúceho a podobne) alebo akákoľvek iná zmena majúca priamy vplyv na plnenie zo strany Dodávateľa, je Dodávateľ povinný oznámiť tieto skutočnosti Objednávateľovi najneskôr do 3 (troch) dní, odkedy tieto skutočnosti nastali. Ak tak neurobí, zodpovedá za škodu spôsobenú Objednávateľovi v dôsledku porušenia tejto povinnosti a Objednávateľ má právo okamžite odstúpiť od tejto Zmluvy. Za akúkoľvek inú zmenu sa považuje aj zmena bankového spojenia Dodávateľa, pričom k tejto informácii priloží aj potvrdenie príslušnej banky.
8. Povinnosť doručiť odstúpenie od tejto Zmluvy sa považuje v konkrétnom prípade za splnenú dňom prevzatia odstúpenia od tejto Zmluvy alebo odmietnutím prevzatia odstúpenia od tejto Zmluvy. Ak sa v prípade doručovania prostredníctvom poštového podniku vráti poštová zásielka s odstúpením od tejto Zmluvy ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie Objednávateľovi je rozhodná adresa, ktorá je ako jeho sídlo uvedená v článku I. tejto Zmluvy a pre doručovanie Dodávateľovi adresa zapísaná ako jeho sídlo v Obchodnom registri, a ak nemá svoje sídlo, adresa zapísaná ako jeho miesto podnikania v živnostenskom registri. Ak nemá ani miesto podnikania, je pre doručovanie Dodávateľovi rozhodná adresa jeho miesta trvalého pobytu.
9. Ustanoveniami predchádzajúceho bodu tohto článku Zmluvy sa bude spravovať aj doručovanie ostatných písomností medzi zmluvnými stranami Zmluvy (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecne záväzných predpisov alebo ustanoveniami tejto Zmluvy.
10. Ukončením platnosti tejto Zmluvy zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky, ako aj nárok Objednávateľa na bezplatné odstránenie zistených záručných vád.
11. Všetky udalosti alebo okolnosti, ktorým Zmluvná strana predvídateľnými prostriedkami nemôže zabrániť a ktoré sa nachádzajú mimo sféry jej vplyvu – vyššia moc – oslobodzujú dotknutú Zmluvnú stranu na obdobie ich vplyvu a v rozsahu ich účinku od Zmluvných povinností bez toho, aby druhej Zmluvnej strane vznikli akékoľvek nároky na náhradu škody. Dotknutá Zmluvná strana je povinná druhú Zmluvnú stranu okamžite informovať o druhu a predpokladanej dĺžke trvania uvedeného obmedzenia.
12. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď. Oslobodenie od zodpovednosti za nesplnenie predmetu plnenia trvá po dobu pôsobenia vyššej moci, najviac však dva kalendárne mesiace po vzniku udalosti. Po uplynutí tejto doby sa Zmluvné strany dohodnú na ďalšom postupe. Ak nedôjde k dohode, má Zmluvná strana, ktorá sa odvolala na okolnosti vylučujúce zodpovednosť, právo odstúpiť od Zmluvy z dôvodu jej podstatného porušenia.

Článok  XI.
Využitie subdodávateľov
1. Dodávateľ je oprávnený zveriť časť Predmetu zmluvy tretej osobe (subdodávateľovi). Zoznam Subdodávateľov, ako aj údaje o osobe oprávnenej konať za Subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 2 tejto Zmluvy.
2. Pri poskytnutí Predmetu zmluvy prostredníctvom subdodávateľov je Dodávateľ plne zodpovedný voči Objednávateľovi za včasné a riadne poskytnutie Predmetu zmluvy akoby ho vykonával sám. 
3. Každý subdodávateľ musí mať oprávnenie poskytnúť Predmet zmluvy k tej časti, ktorú má subdodávateľ plniť. 
4. Dodávateľ je povinný písomne oznámiť Objednávateľovi akúkoľvek zmenu údajov o Subdodávateľovi, a to do 5 pracovných dní odo dňa, kedy táto zmena nastala.
5. V prípade, ak Dodávateľ zverí časť Predmetu zmluvy inému subdodávateľovi ako uviedol v Prílohe č. 2 tejto Zmluvy, je povinný oznámiť Objednávateľovi každého takéhoto subdodávateľa minimálne 5 (slovom: päť) pracovných dní pred zmenou subdodávateľa s uvedením údajov o Subdodávateľovi v rozsahu: meno a priezvisko alebo obchodné meno, resp. názov, adresa pobytu alebo sídlo, IČO alebo dátum narodenia, ak nebolo pridelené IČO, ako aj údaje o osobe oprávnenej konať za Subdodávateľa v rozsahu meno a priezvisko, adresa pobytu a dátum narodenia osoby oprávnenej konať za Subdodávateľa.
6. Zároveň každý takýto subdodávateľ, ktorý má povinnosť zapisovať sa do registra partnerov verejného sektora v súlade s § 11 ZVO, musí byť zapísaný v  registri partnerov verejného sektora. 
7. Objednávateľ odmietne subdodávateľa písomným oznámením Dodávateľovi zaslaným do 5 (slovom: piatich) pracovných dní odo dňa doručenia oznámenia o zmene subdodávateľa v prípade, ak: 
a) subdodávateľ nemá oprávnenie dodávať Predmet zmluvy,
b) poskytne nepravdivé alebo skreslené informácie,
c) subdodávateľ nie je zapísaný v  registri partnerov verejného sektora, ak má povinnosť zapisovať sa do registra  partnerov verejného sektora.
8. Subdodávateľ môže začať dodávať Predmet zmluvy po písomnom odsúhlasení Objednávateľom alebo po márnom uplynutí lehoty podľa bodu 7 tohto článku. Dodávateľ je zároveň povinný zabezpečiť, aby subdodávateľ nezadal ďalšiemu subdodávateľovi žiadne plnenie na vykonaní časti predmetu zmluvy jemu zadanej Dodávateľom.
9. Dodávateľ alebo jeho subdodávateľ v súlade s § 11 ZVO, ktorí majú povinnosť zapisovať sa do registra partnerov verejného sektora musia byť platne zapísaní v registri partnerov verejného sektora počas celej platnosti Zmluvy. Dodávateľ je povinný oznámiť Objednávateľovi každú zmenu v registri partnerov verejného sektora, týkajúcu sa tak Dodávateľa ako aj jeho Subdodávateľa. Porušenie povinnosti v zmysle tohto bodu sa považuje za podstatné porušenie tejto Zmluvy.

Článok XII.
Spoločné a záverečné ustanovenia
1. Táto Zmluva je platná dňom jej podpisu obidvoma Zmluvnými stranami a účinná dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Táto Zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. 
2. Právne vzťahy Zmluvných strán založené touto Zmluvou a/alebo vzniknuté v súvislosti s jej plnením sa spravujú príslušnými ustanoveniami Obchodného zákonníka a ostatnými všeobecne záväznými právnymi predpismi platnými na území Slovenskej republiky. 
3. Túto Zmluvu je možné meniť a dopĺňať iba písomnými očíslovanými dodatkami na základe dohody zmluvných strán, výlučne v súlade so zákonom o verejnom obstarávaní.
4. Ak je alebo sa stane niektoré ustanovenie tejto Zmluvy neplatné, neúčinné alebo nevykonateľné, nebude tým dotknutá platnosť, účinnosť alebo vykonateľnosť ostatných ustanovení tejto Zmluvy. Zmluvné strany sa v takom prípade zaväzujú bez zbytočného odkladu nahradiť dohodou neplatné, neúčinné alebo nevykonateľné ustanovenie novým ustanovením platným, účinným a vykonateľným, ktoré bude najviac zodpovedať hospodárskemu účelu pôvodného neplatného, neúčinného alebo nevykonateľného ustanovenia.
5. Táto Zmluva je vyhotovená v piatoch (5) rovnopisoch, z ktorých každý má platnosť originálu. Objednávateľ obdrží po podpise Zmluvy tri (3) jej vyhotovenia a Dodávateľ dve (2) jej vyhotovenia.
6. Neoddeliteľnou súčasťou tejto Zmluvy sú jej prílohy:  
Príloha č. 1  Špecifikácia a cena, 
Príloha č. 2  Vyhlásenie o subdodávateľoch. 
7. Zmluvné strany prehlasujú, že obsah Zmluvy si dôkladne prečítali, porozumeli mu a Zmluvu  uzatvárajú slobodne, vážne a zrozumiteľne, nie pod nátlakom a nie v tiesni ani za nápadne nevýhodných podmienok, čo potvrdzujú svojimi podpismi. 



V ........,  dňa........				V Bratislave, dňa ..........

Za Dodávateľa:					Za Objednávateľa:


.................................................	.................................................
          						  doc. MUDr. Alexander Mayer, PhD., MPH, MHA

Príloha č. 1 – Špecifikácia a cena
(Prílohou č. 1 sa stane opis podľa súťažných podkladov a prípadných vysvetlení/doplnení spolu s Návrhom na plnenie z ponuky úspešného uchádzača)








Príloha č. 2

VYHLÁSENIE O SUBDODÁVATEĽOCH



Na poskytovaní plnenia 
· sa nebudú podieľať subdodávatelia a celý predmet zmluvy uskutoční Predávajúci vlastnými kapacitami*

· sa budú podieľať nasledovní subdodávatelia:*

	P. č.
	Meno a priezvisko alebo obchodné meno alebo názov subdodávateľa
Adresa sídla alebo miesta podnikania
	IČO
	Meno a priezvisko, adresa pobytu a dátum narodenia osoby oprávnenej konať za subdodávateľa
	Predmet a podiel subdodávok v %

	1.
	
	
	
	

	2.
	
	
	
	

	3.
	
	
	
	






